Aspond

Aspond er en øy i nordre del av Drøbaksundet i Frogn kommune i Akershus, i indre Oslofjord innenfor Drøbak, nord for Håøya.

Det er ca. 46 sommerhytter på øya. Skipsleia til Oslo Havn går like øst for øya, med 5 600 skip årlig. Kystverket legger til rette for at mest mulig av småbåttrafikken kan gå på vestsiden av øya. Like øst for øya ligger tettstedet Fagerstrand på Nesodden. 

Det er investert mye de siste årene for å fjerne masse og utvide seilleden forbi øya, og for å bedre merkingen av leden med fyrlykter. 

Høyeste punkt er 68 moh, og arealet ca. 300 dekar.

Referanser 

Øyer i Frogn
Øyer i Oslofjorden